CELEX: 32012D0335
Language: sl
Date: 2012-06-25 00:00:00
Title: Izvedbeni sklep Sveta 2012/335/SZVP z dne 25. junija 2012 o izvajanju Sklepa Sveta 2011/782/SZVP o omejevalnih ukrepih proti Siriji

26.6.2012   
            
            
               SL
            
            
               Uradni list Evropske unije
            
            
               L 165/80
            
         IZVEDBENI SKLEP SVETA 2012/335/SZVP
   z dne 25. junija 2012
   o izvajanju Sklepa Sveta 2011/782/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Sklepa Sveta 2011/782/SZVP z dne 1. decembra 2011 o omejevalnih ukrepih proti Siriji (1) in zlasti člena 21(1) Sklepa,
   ob upoštevanju naslednjega:
   
               (1)
            
            
               Svet je 1. decembra 2011 sprejel Sklep 2011/782/SZVP o omejevalnih ukrepih proti Siriji.
            
         
               (2)
            
            
               Glede na resnost razmer v Siriji bi bilo treba na seznam oseb in subjektov, za katere veljajo omejevalni ukrepi, iz Priloge I k Sklepu 2011/782/SZVP vključiti še eno osebo in več subjektov –
            
         SPREJEL NASLEDNJI SKLEP:
   Člen 1
   Oseba in subjekti s seznama iz Priloge k temu sklepu se dodajo na seznam iz Priloge I k Sklepu 2011/782/SZVP.
   Člen 2
   Ta sklep začne veljati na dan objave v Uradnem listu Evropske unije.
   
      V Luxembourgu, 25. junija 2012
      
         
            Za Svet
         
         
            Predsednica
         
         C. ASHTON
      
   
   
      (1)  UL L 319, 2.12.2011, str. 56.
   
      PRILOGA
      
         OSEBA IN SUBJEKTI IZ ČLENA 1
      
      
         Osebe
      
      
                   
               
               
                  Ime in priimek
               
               
                  Podatki za ugotavljanje istovetnosti
               
               
                  Razlogi
               
               
                  Datum uvrstitve na seznam
               
            
                  1.
               
               
                  Bouthaina Shaaban
                  (alias Buthaina Shaaban)
               
               
                  Rojena leta 1953 v mestu Homs, Sirija.
               
               
                  Svetovalka predsednika za politična vprašanja in medije od julija 2008 naprej, ki v svoji funkciji sodeluje pri nasilnem zatiranju prebivalstva.
               
               
                  26.6.2012
               
            
         
      
         Subjekti
      
      
                   
               
               
                  Ime
               
               
                  Podatki za ugotavljanje istovetnosti
               
               
                  Razlogi
               
               
                  Datum uvrstitve na seznam
               
            
                  1.
               
               
                  Ministrstvo za obrambo
               
               
                  Naslov: Umayyad Square, Damask.
                  Telefon: +963-11-7770700.
               
               
                  Organ sirske vlade, ki neposredno sodeluje pri represiji.
               
               
                  26.6.2012
               
            
                  2.
               
               
                  Ministrstvo za notranje zadeve
               
               
                  Naslov: Merjeh Square, Damask.
                  Telefon: +963-11-2219400, +963-11-2219401, +963-11-2220220, +963-11-2210404.
               
               
                  Organ sirske vlade, ki neposredno sodeluje pri represiji.
               
               
                  26.6.2012
               
            
                  3.
               
               
                  Sirski državni varnostni urad
               
               
                   
               
               
                  Organ sirske vlade in del sirske stranke Baas. Neposredno sodeluje pri represiji. Sirskim varnostnim silam je ukazal, naj proti demonstrantom uporabijo največjo mogočo silo.
               
               
                  26.6.2012
               
            
                  4.
               
               
                  Syria International Islamic Bank (SIIB)
                  (alias Syrian International Islamic Bank; alias SIIB)
               
               
                  Naslov: Syria International Islamic Bank Building, Main Highway Road, Al Mazzeh Area, P.O. Box 35494, Damask, Sirija.
                  Drug naslov: P.O. Box 35494, Mezza'h Vellat Sharqia'h, zraven konzulata Saudove Arabije, Damask, Sirija.
               
               
                  SIIB deluje kot "kulisa" Commercial Bank of Syria, kar je slednji banki omogočilo, da zaobide sankcije, ki jih je zoper njo uvedla EU. SIIB je v letih 2011 in 2012 na prikrit način omogočila financiranje v znesku skoraj 150 milijonov USD v korist Commercial Bank of Syria. Finančni dogovori, ki jih je domnevno sklenila SIIB, so bili dejansko sklenjeni s strani Commercial Bank of Syria.
                  SIIB je poleg sodelovanja s Commercial Bank of Syria, da bi zaobšla sankcije, v letu 2012 omogočila več obsežnih plačil v korist Syrian Lebanese Commercial Bank, še ene banke, ki jo je EU že uvrstila na seznam.
                  SIIB je tako pomagala zagotoviti finančno podporo sirskemu režimu.
               
               
                  26.6.2012
               
            
                  5.
               
               
                  General Organisation of Radio and TV
                  (alias Syrian Directorate General of Radio & Television Est; alias General Radio and Television Corporation; alias Radio and Television Corporation; alias GORT)
               
               
                  Naslov: Al Oumaween Square, P.O. Box 250, Damask, Sirija.
                  Telefon: (963 11) 223 4930.
               
               
                  Državna agencija, podrejena sirskemu Ministrstvu za informiranje; v tej vlogi podpira njegovo politiko informiranja. Odgovorna je za upravljanje sirskih državnih televizijskih kanalov, dveh zemeljskih in enega satelitskega, ter vladnih radijskih postaj. GORT je spodbujala nasilje proti civilnemu prebivalstvu v Siriji, tako da je bila propagandno orodje Asadovega režima in širila dezinformacije.
               
               
                  26.6.2012
               
            
                  6.
               
               
                  Syrian Company for Oil Transport
                  (alias Syrian Crude Oil Transportation Company; alias "SCOT"; alias "SCOTRACO")
               
               
                  Banias Industrial Area, Latakia Entrance Way, P.O. Box 13, Banias, Sirija. Spletna stran: www.scot-syria.com; E-pošta: scot50@scn-net.org.
               
               
                  Sirsko naftno podjetje v državni lasti. Režimu zagotavlja finančno podporo.
               
               
                  26.6.2012